KOMISIJAS ZIŅOJUMS EIROPAS PARLAMENTAM UN PADOMEI Instrumenta sadarbībai kodoldrošības jomā īstenošanas pirmajos trīs gados (2007.-2009. gads) novērtējums /* COM/2011/0648 galīgā redakcija */





PRIEKŠVĀRDS Saskaņā ar 21. pantu Padomes Regulā, ar ko izveido Instrumentu sadarbībai kodoldrošības jomā (turpmāk — INSC regula)[1], Komisijai jāiesniedz Eiropas Parlamentam un Padomei ziņojums (papildus 18. pantā paredzētajam ziņojumam par progresu ), novērtējot šīs regulas īstenošanu pirmajos trīs gados[2]. Saistībā ar novērtēšanas procedūru Komisija iesaistīja neatkarīgu ekspertu grupu, lai tie izvērtētu programmas īstenošanu laikposmā no 2007. līdz 2009. gadam. Eksperti tika atlasīti, balstoties uz viņu pieredzi kodolenerģijas, kodoldrošības, radioaktīvo atkritumu un izlietotās kodoldegvielas pārvaldības jomā. Pilns ekspertu ziņojuma teksts par pasākumiem, kādus Komisija veikusi saskaņā ar 2007., 2008. un 2009. gada rīcības programmām, ir pieejams kā šim ziņojumam pievienots Komisijas dienestu darba dokuments[3]. Šis dokuments atspoguļo tikai autoru viedokli. Šis ziņojums ir Komisijas vērtējums, ņemot vērā Komisijas progresa ziņojumu par INSC īstenošanu 2007.-2009. gadā[4] un iepriekšminēto ekspertu ziņojumu[5]. 1. IEVADS Komisija 1991. gadā TACIS programmā[6] ietvēra kodoldrošības komponenti, lai risinātu jautājumus saistībā ar Černobiļas avārijas izraisītajām bažām par drošību. Laikposmā no 1991. līdz 2006. gadam kodoldrošības projektiem tika piešķirti vairāk nekā 1,3 miljardi euro. Kopš 2007. gada turpinās ES pasākumi saistībā ar palīdzību un sadarbību kodoldrošības jomā saskaņā ar instrumentu sadarbībai kodoldrošības jomā ( INSC ), kuriem finanšu atsauces summa regulas īstenošanai laikposmā no 2007. līdz 2013. gadam ir 524 miljoni euro. Ar INSC ir ieviestas vairākas izmaiņas salīdzinājumā ar TACIS kodoldrošības programmu, kuras ir vērts aplūkot. Ar INSC ģeogrāfiskā darbības joma ir paplašināta un tiek aptvertas arī trešās valstis[7] visā pasaulē. Tas ir ļāvis pieredzi, ko Komisija guvusi bijušajās Padomju Savienības valstīs, izmantot citos reģionos, lai apmierinātu jauno valstu vajadzības, kā arī to valstu vajadzības, kurās ir izveidotas kodolenerģijas programmas, taču kurām nepieciešami kodoldrošības uzlabojumi, jo īpaši valstīs, kurās ir vērojama kodolprogrammu strauja izplatība. Komisija 2008. gadā ierosināja stratēģiju[8], lai risinātu starptautiskās kodoldrošības un drošuma problēmas. Pēc tam Padome noteica kritēriju kopumu, kas jāievēro, apsverot un par prioritārajiem nosakot projektus ar jaunām partnervalstīm[9], un ko Komisijas ņēma vērā savā pārskatītajā INSC stratēģijā 2010.-2013. gadam, kurā iekļautas arī ģeogrāfiskās prioritātes. Stratēģiskais satvars INSC programmas īstenošanai pirmajos trīs gados ir Kodoldrošības stratēģija 2007.-2013. gadam Kopienas sadarbības programmām un 2007. gada 1. augusta indikatīvā programma 2007.-2009. gadam (C(2007)3758). 2007., 2008. un 2009. gada rīcības programmās tika sniegta sīkāka informācija par Komisijas veicamajiem pasākumiem. Šo stratēģiju, indikatīvo programmu un rīcības programmas INSC komiteja vērtēja atzinīgi. INSC regulas mērķi ir definēti tās 1. pantā: - veicināt augstu kodoldrošības līmeni, - aizsardzība pret radiāciju, - efektīvu un iedarbīgu drošības līdzekļus attiecībā uz kodolmateriāliem trešās valstīs piemērošana. Šie mērķi bija jāsasniedz, īstenojot INSC regulas 2. pantā noteiktos pasākumus: - sniegt atbalstu regulatīvajām iestādēm, - esošo kodoliekārtu labāka projektēšana, ekspluatēšana un uzturēšana, - izlietotās kodoldegvielas un radioaktīvo atkritumu droša pārvadāšana un apglabāšana, - stratēģiju izstrāde un īstenošana attiecībā uz ekspluatācijas pārtraukšanu un agrāko kodolvietu atkopšanu, - efektīvas normatīvās bāzes veicināšana, lai nodrošinātu aizsardzību pret radiāciju, - tādas normatīvās bāzes un regulatīvās metodikas izveide, kas vajadzīga, lai īstenotu kodoldrošības pasākumus, - avāriju novēršana un to seku mazināšana, ja tās notiek, - pasākumi, lai veicinātu starptautisku sadarbību minētajās jomās. Indikatīvajā programmā 2007.-2009. gadam tika sīkāk precizētas konkrētās darbības jomas un ierosinātais budžets iepriekšminēto pasākumu īstenošanai. 2. PROGRAMMAS IZPILDE Pasākumus saistībā ar INSC īsteno Eiropas Komisija, piemērojot centralizētu pārvaldību. Saistībā ar 2007., 2008. un 2009. gada rīcības programmām tika apstiprināti aptuveni 50 projekti. Šie projekti šobrīd ir dažādos īstenošanas posmos. Informācija par sākotnēji piešķirtajām un izlietotajām summām līdz 2010. gada vidum ir sniegta 1. tabulā. 1. tabula — pārskats par programmu īstenošanu pa nozarēm un gadiem (miljonos EUR) Sadarbības / palīdzības joma | 2007. gada rīcības programma | 2008. gada rīcības programma | 2009. gada rīcības programma | Kopā | 1 | Efektīvas kodoldrošības kultūras veicināšana - atbalsts regulatīvajām struktūrām - atbalsts operatoriem | 25 (10) (15) | (47) (12) (35) | 2 | Kodoliekārtu drošība - drošības izvērtējums un inženiertehniskais atbalsts operācijai - ar drošību saistīti uzlabojumi un modernizācija | 11 (5) (6) | 5 (5) (0) | 3 | Radioaktīvo atkritumu un izlietotās kodoldegvielas pārvaldības drošība, tostarp agrāko kodolvietu vides atveseļošana - atkritumu apsaimniekošana un ekspluatācijas pārtraukšana, atsārņošana un atveseļošana | 20 | 10 | 4 | Drošība un atbildība saistībā ar kodolmateriāliem - drošības pasākumi, nelegāla tirdzniecība, - radioizotopiskie termoelektroģeneratori (RTG) vai bezīpašnieka jonizējošā starojuma avoti un pētniecības reaktori | 14 (8) (6) | 0.25 | 5 | Gatavība ārkārtas situācijām ārpus darbības vietas | 4 | 1 | 6 | Līdzdalība starptautiskajos fondos (Černobiļa un Ziemeļu dimensijas vides partnerības) | 20 | 31 | 7 | Tehniskais nodrošinājums | 6 | 6 | KOPĀ | 100 | 100 | Piezīme. 1) Saskaņā ar Indikatīvo programmu 2007.-2009. gadam. 2) Kopējais piešķīrums 2007.-2009. gadā bija 217 miljoni euro. 3) Komisijas ziņojums par INSC īstenošanu laikposmā no 2007. līdz 2009. gadam4. Līdzekļu sadale pa reģioniem / valstīm un INSC programmas ģeogrāfiskā izvēršana ārpus bijušās Padomju Savienības ir attēlota 3. tabulā. 3. tabula — pārskats par programmu īstenošanu pa reģioniem / valstīm[11] (EUR) Reģions / valsts | 2007. gads | 2008. gads | 2009. gads | Krievijas Federācija | 31 272 000 (1) | 3 500 000 (2) | 2 000 000 | Eiropas kaimiņattiecību politika (EKP)Austrumi | Armēnija | 7 200 000 | 6 000 000 | 11 000 000 | Baltkrievija | 2 200 000 | 2 200 000 | Gruzija | 1 800 000 | 500 000 | Ukraina | 35 800 000 | 53 755 000 | 38 500 000 | EKP DIENVIDI | Ēģipte | 1 000 000 | Jordānija | 1 000 000 | Maroka | 1 000 000 | DIENVIDAUSTRUMāZIJA | Filipīnas | 1 500 000 | Vjetnama | 2 000 000 | LATīņAMERIKA | Brazīlija | 5 000 000 | Vairāku valstu / reģionālie projekti | 2 500 000 | 1 000 000 | 6 500 000 | Papildu pasākumi | 1 000 000 | 3 500 000 | KOPĀ 2007., 2008. UN 2009. GADA RĪCĪBAS PROGRAMMAS | 76 772 000 | 71 255 000 | 73 700 000 | Piezīme! 1) Šis cipars ietver 28,3 miljonus euro projektiem, kas tika atcelti, jo Krievijas Federācija atteicās noslēgt finansēšanas nolīgumu. Šī summa vairs nevarēja tikt izmantota saistībā ar INSC . 2) Šis cipars neietver 13,5 miljonus euro, kuri tika pārdalīti. Kazahstāna saņēma ievērojamu palīdzību no TACIS kodoldrošības programmas, taču šī sadarbība tika pārtraukta, jo Kazahstāna, izņemot dalību reģionālā projektā par urāna ieguves vietām, neizrādīja pienācīgu interesi. 3. NOVĒRTĒJUMS INSC pirmajos trīs īstenošanas gados (2007.-2009. gads) notika pakāpeniska pāreja no TACIS kodoldrošības programmas ietvaros veiktajiem pasākumiem, kuros galvenā uzmanība bija vērsta uz bijušo Padomju Savienību, jo īpaši Krievijas Federāciju un Ukrainu, uz globālu programmu. TACIS programmā galvenā uzmanība bija pievērsta palīdzībai saistībā ar kodoldrošību, tostarp daudzos gadījumos iekārtu piegādei ("hard assistance"), taču INSC mērķis ir lielāka sadarbība nolūkā uzlabot kodoldrošību, daudz mazāku uzmanību pievēršot iekārtu piegādēm ("soft assistance"). Partneri tiek arī aicināti uzņemties lielāku lomu sadarbības projektu izstrādē, pārvaldē un īstenošanā. Sadarbībā ar jaunām partnervalstīm galvenā uzmanība sākotnēji tika vērsta uz regulatīvo iestāžu stiprināšanu, taču pakāpeniski sadarbība tiek paplašināta un tā aptver izlietotās kodoldegvielas un radioaktīvo atkritumu pārvaldību, ekspluatācijas pārtraukšanu, kodolvietu atkopšanu un mazākā mērā ekspluatācijas drošības uzlabošanu. Sadarbība ar Starptautisko Atomenerģijas aģentūru (SAEA) tika pastiprināta vairāku iemeslu dēļ, tostarp tādēļ, ka bija nepieciešams uzlabot koordinēšanu, izvairīties no dubulta darba, kopīgi noteikt prioritātes un atbalstīt SAEA projektu īstenošanu jomās, kurās tas uzlabo īstenošanas efektivitāti, pateicoties SAEA starptautiskajam statusam un speciālajām zināšanām. Sadarbības ar Krievijas Federāciju saistībā ar jauniem kodoldrošības projektiem apturēšana, jo Krievija nebija gatava ar Komisiju noslēgt finansēšanas nolīgumu, rada bažas. Saistībā ar šobrīd īstenojamajiem TACIS projektiem notiek ierobežota sadarbība, un Komisija ir turpinājusi pētīt iespējamos veidus, kā rast izeju no strupceļa, kāds pašreiz ir attiecībās ar Krievijas iestādēm. Sadarbība ar Armēniju tika turpināta, neraugoties uz ES stingro nostāju attiecībā uz to, ka Armēnijas kodolspēkstacija, kurai ir "pirmās paaudzes" reaktors, pēc iespējas drīzāk būtu jāslēdz. Visi īpašie sadarbības pasākumi drošības jomā jāturpina pārskatīt, ņemot vērā pieņemto stratēģisko satvaru INSC programmas īstenošanai. Ilgie kavējumi, kādi ir konstatēti starp jauno sadarbības projektu izstrādi un to iespējamo īstenošanu, ir būtiska problēma, jo īpaši sadarbojoties ar jaunajām partnervalstīm. Šie kavējumi ir saistīti darbībām, kas jāveic, sākot no projekta izstrādes līdz līgumu noslēgšanai. Izejas punkts parasti ir apstākļu noskaidrošanas misija, kurā dodas Komisijas dienesti, un pēc tās tiek rīkota ekspertu misija, lai izstrādātu "rīcības lapu", kas sniedz plašu aprakstu par potenciālajiem projektiem. Tam sekojošais apstiprināšanas process ietver apspriedes ar citiem dienestiem un INSC komitejas atzinumu, pēc kā tiek pieņemts Komisijas lēmums. Konkursu rīkošana un līgumu slēgšana faktiski var tikt sākta tikai pēc finansēšanas nolīguma noslēgšanas ar partnervalsti, kas var radīt papildu kavēšanos. Dažos gadījumos sadarbības sākotnējais posms tika zināmā mērā saīsināts, kā, piemēram, Brazīlijas gadījumā, kad, pateicoties starpiestāžu lielajai sagatavotībai, "rīcības lapu" bija iespējams ātri izstrādāt. Tomēr šis process joprojām ir pārāk ilgs. Ir uzturētas ciešas attiecības ar dienestiem, kas ir atbildīgi par Stabilitātes instrumenta īstenošanu, ar attiecīgajiem Komisijas dienestiem un ES delegācijām, kas palīdzēja nodrošināt saskanīgu pieeju attiecībā pret trešām valstīm. Taču nākotnē varētu tikt pētīta lielāka sinerģija starp INSC un Stabilitātes instrumentu, īpaši saistībā ar izcilības centru (Stabilitātes instrumenta iniciatīva). Kodoldrošības jomā 2007.-2009. gadā tika veikts daudz mazāk pasākumu, nekā bija paredzēts indikatīvajā programmā šim periodam (0,25 % salīdzinājumā ar 14 %, kā bija paredzēts programmā). Komisija ņems to vērā, izstrādājot indikatīvo programmu 2012.-2013. gadam un turpmākās rīcības programmas. 4. Secinājumi Komisijas vērtējuma par INSC programmas īstenošanu rezultātā tiek izdarīti šādi galvenie secinājumi: - projekti tika izstrādāti saskaņā ar instrumentu sadarbībai kodoldrošības jomā un tā stratēģiskajiem dokumentiem, - ar INSC tika turpināta sadarbība kodoldrošības jomā, kas tika sākta ar TACIS , un pakāpeniski tika izvērsta jaunās partnervalstīs. Taču turpmāka sadarbība ar Krievijas Federāciju tika apturēta, meklējot risinājumu tās iebildumiem pret finansēšanas nolīguma noslēgšanu, - kodoldrošības kultūras uzlabošana, izmantojot INSC , ietvēra TACIS kodoldrošības programmas ietvaros gūto pieredzi, un vienlaicīgi tika risinātas jaunās vajadzības, ievērojot darbības jomu, kas vairs nav ierobežota tikai bijušās Padomju Savienības teritorijā, - lēmumu pieņemšanas un līgumu slēgšanas ilgstošo procesu un kopumā stingro administratīvo procedūru dēļ šobrīd paiet 2 līdz 3 gadi kopš brīža, kad projekti tiek izstrādāti, līdz brīdim, kad tos sāk īstenot. Komisijai būs jāpārskata, vai ir iespējams un kādā veidā saīsināt projektu īstenošanas ciklu, pielāgojot darbības un īstenošanas praksi, - Komisija piekrīt neatkarīgajā vērtējumā izdarītajiem secinājumiem, ka INSC īstenošana bija mērķtiecīga un projekti bija labi pārdomāti. Ja projekti tiks sekmīgi īstenoti, tiek sagaidīts, ka tie būtiski uzlabos kodoldrošību un kodoldrošības kultūru. Mērķa valstīs partneri īpaši atzinīgi vērtēja INSC projektus, kas ir vērsti uz zinātības un prakses apmaiņu, - valstīm, kurās nav kodolenerģijas programmas un kuras šādu programmu neplāno ieviest, INSC palīdz izveidot vajadzīgo kodoldrošības regulatīvo infrastruktūru, kas ir īpaši saistīta ar kodolatkritumu pārvaldību, - valstīm, kuras plāno īstenot kodolenerģijas programmas, INSC palīdz izveidot vajadzīgo kodoldrošības regulatīvo infrastruktūru, savukārt valstīs, kurās ir kodolenerģijas programmas, bet kurām trūkst līdzekļu kodoldrošībai nepietiekama finansējuma vai izolācijas dēļ, galvenā uzmanība ir vērsta uz spēju veidošanu un kodoldrošības kultūras uzlabošanu, - kopumā INSC programma ir kļuvusi par vispāratzītu līdzekli sadarbībai kodoldrošības jomā visā pasaulē, - Saskaņā ar 21. pantu INSC regulā Komisija kopā ar šo ziņojumu attiecīgā gadījumā var iesniegt priekšlikumu tiesību aktam, ar ko INSC ievieš vajadzīgus grozījumus. Komisija uzskata, ka jautājumi saistībā ar bažām par INSC regulas īstenošanu un to mazināšanu var tikt risināti ar esošajiem regulas noteikumiem un jauns priekšlikums tiesību aktam nav nepieciešams. [pic][pic][pic][pic][pic][pic] [1] Padomes 2007. gada 19. februāra Regula (Euratom) Nr. 300/2007 (OV L 81, 22.3.2007., 1. lpp.). [2] Saskaņā ar INSC regulas 21. pantu — pārskatīšana — "Komisija līdz 2010. gada 31. decembrim Eiropas Parlamentam un Padomei iesniedz ziņojumu, novērtējot šīs regulas īstenošanu pirmajos trīs gados, vajadzības gadījumā līdz ar priekšlikumu tiesību aktam, ar ko instrumentā ievieš vajadzīgus grozījumus." [3] Komisijas dienestu darba dokuments — ārējā novērtējuma ziņojums par Padomes Regulas (Euratom) Nr. 300/20047 (Instruments sadarbībai kodoldrošības jomā) īstenošanu laikposmā no 2007. līdz 2009. gadam, kas ir pievienots dokumentam "Komisijas ziņojums Eiropas Parlamentam un Padomei par Instrumenta sadarbībai kodoldrošības jomā īstenošanas pirmajos trīs gados (2007.-2009. gads) novērtējumu" — SEC(2011)xxx. [4] Komisijas ziņojums Eiropas Parlamentam, Padomei, Ekonomikas un sociālo lietu komitejai un Reģionu komitejai par instrumenta sadarbībai kodoldrošības jomā. Pirmais ziņojums — 2007., 2008. un 2009. gada rīcības programmas saskaņā ar 18. pantu INSC regulā.COM(2011)111 galīgā redakcija, Briselē, 10.3.2011.http://register.consilium.europa.eu/pdf/en/11/st07/st07637.en11.pdf [5] Fukušimas–Daiiči avārijas sekas, kura notika 2011. gada 11. martā, neietilpst šā ziņojuma darbības jomā; avārijas rezultātā gūtie secinājumi tiks iekļauti daudzgadu indikatīvajā programmā 2012.-2013. gadam un attiecīgā gadījumā turpmākajās gada rīcības programmās. Nekas no tā, kas noticis saistībā ar Fukušima–Daiiči avāriju, nemaina šajā ziņojumā izdarītos secinājumus. [6] TACIS (tehniskā palīdzība Neatkarīgo Valstu Sadraudzībai) ir Eiropas Komisijas programma, lai palīdzētu 12 Austrumeiropas un Vidusāzijas valstīm (Armēnija, Azerbaidžāna, Baltkrievija, Gruzija, Kazahstāna, Kirgizstāna, Moldova, Krievija, Tadžikistāna, Turkmēnija, Ukraina un Uzbekistāna), kā arī Mongolijai, pārejot uz demokrātisku un uz tirgu orientētu ekonomiku. [7] "Trešās valstis" ir valstis ārpus ES, izņemot valstis, uz kurām attiecas Pirmspievienošanās palīdzības instruments. [8] Komisijas paziņojums "Pievēršoties starptautiskajai kodolnozares drošības un drošuma problēmai" (COM (2008) 312 galīgā redakcija, 2008. gada 22. maijs). [9] Padomes secinājumi par palīdzību trešām valstīm kodoldrošības un drošuma jomā, 2008. gada 9. decembris. http://www.consilium.europa.eu/uedocs/cms_Data/docs/pressdata/en/trans/104601.pdf [10] Eiropas Parlamenta un Padomes 2006. gada 15. novembra Regula (EK) Nr. 1717/2006, ar ko izveido Stabilitātes instrumentu (OV L 327, 24.11.2006.). [11] Sīkākai informācijai skatīt Komisijas dienestu darba dokumentu SEC(2011) 284 galīgā redakcija, 10.3.2010.